17.   ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΣΥΓΚΟΙΝΩΝΙΩΝ  ΚΑΙ ΔΗΜΟΣΙΩΝ ΕΡΓΩΝ Αριθ. Α. 14308 της 19/31 Μαρτ. 1959 (ΦΕΚ Β΄ 114) Περί εκτελέσεως μεγάλων Συγκοινωνιακών και Υδραυλικών Έργων εκ πιστώσεως Δημ. Επενδύσεων κατά παρέκκλισιν των κειμένων διατάξεων. Έχοντες υπ’ όψιν: 1.Τας σημειουμένας κατά την εκτέλεσιν των Δημοσίων Έργων εκ πιστώσεων Δημοσίων επενδύσεων υπερβάσεις των συμβατικών προθεσμιών αποπερατώσεως τούτων, τας οφειλομένας εις οικονομικήν αδυναμίαν των εργολάβων ή εις έλλειψιν οργανωτικής ικανότητος τούτων ίνα ανταποκριθώσιν εις τας συμβατικάς των υποχρεώσεις, αίτινες συνεπάγονται ζημίαν του Δημοσίου και της Εθνικής οικονομίας της χώρας. 2.Τας διατάξεις του Νόμ. 5367 του 1932 ως ετροποποιήθη και συνεπληρώθη μεταγενεστέρως και του Ν.Δ. 1125 του 1949. 3.Τας διατάξεις του άρθρ. 11 του Ν.Δ. 2386/1953 «περί ενοποιήσεως και αποκεντρώσεως των Τεχνικών Υπηρεσιών της Χώρας». 4.Την υπ’ αριθ. 362/26.2.59 Πράξιν του Συμβουλίου Δημοσίων Έργων. Αποφασίζομεν όπως, δια τα Συγκοινωνιακά και Υδραυλικά Έργα τα εκτελούμενα υπό του Υπουργείου Συγκοινωνιών και Δημοσίων Έργων και πιστώσεων Δημοσίων επενδύσεων αξίας άνω των 5.000.000 δραχμών, εφαρμόζωνται αι κάτωθι διατάξεις, κατά παρέκκλισιν, των διατάξεων του Νόμ. 5367 του 1932, ως ετροποποιήθη και συνεπληρώθη μεταγενεστέρως και των εκτελεστικών τούτου Β.Δ/των, ως και των διατάξεων του Ν.Δ. 1125 του 1949. 1.Εις τους Δημοσίους διαγωνισμούς, δια την ανάληψιν εκτελέσεως Συγκοινωνιακών Έργων και Εγγειοβελτιωτικών τοιούτων εκ πιστώσεων Δημοσίων επενδύσεων, αξίας ανωτέρας των 5.000.000 δραχμών δικαιούνται να μετέχωσιν πτυχιούχοι εργολήπται και Εταιρείαι οίτινες πλέον των υπό των ισχυουσών διατάξεων απαιτουμένων προσόντων να κέκτηνται και τα κάτωθι πρόσθετα τοιαύτα. α)Να έχωσιν εκτελέση επιτυχώς εντός της προηγουμένης πενταετίας έργα παρομοίας φύσεως προς το δημοπραττούμενον έργον. β)Να έχωσιν αποδεδειγμένως εξασφαλίση μηχανικόν εξοπλισμόν ανάλογον του απαιτουμένου δια την εμπρόθεσμον εκτέλεσιν του δημοπρατουμένου έργου. Δια της υπ’ αριθ. Α. 50804 της 29 Αυγ./12 Σεπτ. 1960 (ΦΕΚ Β΄ 401) αποφ. Υπ. Συγκ/νιών και Δημοσίων Έργων (κατωτ. σελ. 158,03) ωρίσθη ότι τα υπό των ως άνω εδαφ. α΄ και β΄ απαιτούμενα πρόσθετα προσόντα δεν απαιτούνται του λοιπού, απαιτουμένης αντί τούτων της προσκομίσεως πιστοποιητικού εκτελέσεως μεταπολεμικώς έργων οιασδήποτε φύσεως συνολικής αξίας 5.000.000 δραχμών εξ ων το εν εκ τούτων να είναι αξίας τουλάχιστον 2.000.000 δραχμών. Η υποβολή προγράμματος εκτελέσεως των εργασιών και πίνακος του απαιτουμένου δια την εκτέλεσιν των έργων μηχανικού εξοπλισμού είναι υποχρεωτική. Δια της υπ’ αριθ. Α΄ 43612 της 27 Ιουλ./14 Αυγ. 1962 αποφ. Υπ. Δημοσίων Έργων (ΦΕΚ Β΄ 282) ωρίσθη ότι η δια την συμμετοχήν εκ τας περί ων η παρούσα απόφασις δημοπρασίας προσκόμισις του ανωτέρω προβλεπομένου πιστοποιητικού εκτελέσεως μεταπολεμικώς έργων οιασδήποτε φύσεως συνολικής αξίας 5.000.000 δραχμών δεν απαιτείται του λοιπού προκειμένου περί εταιρειών κατόχων ειδικού πτυχίου Ε΄. «2.Δια την συμμετοχήν του Εργολάβου εις τον διαγωνισμόν θα κατατίθεται εγγύησις ίση προς 2% της κατά την προσφοράν του Εργολάβου υπολογισθείσης αξίας του έργου. 3.Η κατατεθησομένη εγγύησις υπό του αναδεικνυομένου Εργολάβου δια την καλήν εκτέλεσιν του έργου και την πιστήν εφαρμογήν της συμβάσεως ορίζεται εις 5% επί της κατά την προσφοράν του Εργολάβου αξίας του έργου». Αι παρ. 2 και 3 αντικατεστάθησαν ως άνω δια της υπ’ αριθ. Α.70440 της 19/30 Οκτ. 1961 Αποφ. Υπ. Συγκοινωνιών και Δημοσίων Έργων (ΦΕΚ Β΄ 382). Δια της υπ’ αριθ. ΥΕΒ 28681/3298/1515 της 19 Ιουν./28 Σεπτ. 1962 Αποφ. Υπ. Γεωργίας (ΦΕΚ Β΄ 344) απεφασίσθη «1.Όπως δια τα εγγειοβελτιωτικά έργα τα εκτελούμενα υπό του Υπουργείου Γεωργίας εκ πιστώσεων δημοσίων επενδύσεων, εφαρμόζονται αι εις την υπ’ αριθ. Α. 70440/19.10.61 απόφασιν Υπουργού Δημοσίων Έργων τροποποιήσεις, επεκτεινομένης ούτω της ως είρηται αποφάσεως και εις τα ρηθέντα έργα του Υπουργείου Γεωργίας. 2.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως και έχει εφαρμογήν επί διακηρυχθέντων ήδη έργων εφ’ όσον προηγηθή, η δημοσίευσις, της ημερομηνίας της διενεργείας της δημοπρασίας». (Αντί της σελ. 130,03) Σελ. 130,03(α) 23.Β.α.16-17 Γενικές Διατάξεις 4.Εκτός της συμβατικής προθεσμίας της πλήρους αποπερατώσεως του αναληφθέντος έργου θα καθορίζεται και χρονικόν πρόγραμμα εκτελέσεως τούτου εις τρία τουλάχιστον διαδοχικά στάδια μετά λεπτομερούς περιγραφής των εις έκαστον στάδιον εκτελεσθησομένων εργασιών. 5.Καθυστέρησις υπαίτιος της προόδου των εργασιών εκάστου σταδίου και κατά ποσοστόν μικρότερον του 30% συνεπάγεται επιβολήν χρηματικού προστίμου υπολογιζομένου εις αντίστοιχον ποσοστόν της κατατεθειμένης εγγυήσεως. Εις περίπτωσιν συμπληρώσεως των υποληφθεισών εργασιών κατά το επόμενον στάδιον το επιβληθέν χρηματικόν πρόστιμον αίρεται αυτοδικαίως. Καθυστέρησις κατά ποσοστόν μείζον του 30% συνεπάγεται έκπτωσιν του εργολάβου δι’ ητιολογημένης κοινής αποφάσεως του Προϊσταμένου του Γραφείου επιβλέψεως του έργου και του Διευθυντού των Τεχνικών Υπηρεσιών ή Επιθεωρητού της Περιφερείας εν η εκτελείται το έργον, των περαιτέρω εργασιών συνεχιζομένων δια αναθέσεως τούτων εις έτερον εργολάβον αναδεικνυόμενον είτε κατόπιν προχείρου διαγωνισμού μεταξύ περιωρισμένου αριθμού εργολάβων καθοριζομένων υπό του Συμβουλίου Δημοσίων Έργων, είτε δια απ’ ευθείας αναθέσεως μετά σύμφωνον γνώμην του Συμβουλίου Δημοσίων Έργων εις ικανόν εργολάβον αναλαμβάνοντα την εκτέλεσιν του έργου εντός ευλόγου προθεσμίας. Εις την περίπτωσιν της απ’ ευθείας αναθέσεως αι εν τη προσφορά του νέου εργολάβου τυχόν νέαι τιμαί μονάδος δια τας υπολειπομένας εργασίας δεν επιτρέπεται να επιφέρωσιν αύξησιν της αντιστοίχου προσφοράς του αρχικού εργολάβου κατά ποσόν μεγαλύτερον της καταπεσούσης εγγυήσεως και των επί των λογαριασμών τούτου ενεργηθεισών κρατήσεων. 6.Εις τας σχετικάς διακηρύξεις και συμβάσεις θα καθορίζεται υποχρεωτικώς χρονική διάρκεια της δωρεάν συντηρήσεως των αποπερατουμένων υπό του εργολάβου έργων μονοετής δι’ άπαντα τα έργα πλην των ασφαλτικών οδοστρωμάτων των συνισταμένων εξ ασφαλτικών ταπήτων ή ασφαλτικού μείγματος πάχους μείζονος των 25 χιλιοστών ή σκυρωτού οδοστρώματος μετ’ ασφαλτικού εμποτισμού δια τα οποία η διάρκεια θα ορίζεται τριετής από της προσωρινής παραλαβής των. Σελ. 130,04(α) 204-020 